CELEX: 62008CN0079
Language: el
Date: 2008-02-25 00:00:00
Title: Υπόθεση C-79/08: Αίτηση για την έκδοση προδικαστικής αποφάσεως, την οποία υπέβαλε το Corte suprema di cassazione (Ιταλία) στις 25 Φεβρουαρίου 2008 — Adige Carni scrl, in liquidazione, κατά Ministero dell'Economia e delle Finanze και Agenzia delle Entrate

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/11
            
         Αίτηση για την έκδοση προδικαστικής αποφάσεως, την οποία υπέβαλε το Corte suprema di cassazione (Ιταλία) στις 25 Φεβρουαρίου 2008 — Adige Carni scrl, in liquidazione, κατά Ministero dell'Economia e delle Finanze και Agenzia delle Entrate
   (Υπόθεση C-79/08)
   (2008/C 116/20)
   Γλώσσα διαδικασίας: η ιταλική
   Αιτούν δικαστήριο
   Corte suprema di cassazione
   Διάδικοι στην υπόθεση της κύριας δίκης
   
      Αναιρεσείουσα: Adige Carni scrl, in liquidazione
   
      Αναιρεσίβλητοι: Ministero dell'Economia e delle Finanze και Agenzia delle Entrate
   Προδικαστικά ερωτήματα
   
               1)
            
            
               Συμβιβάζονται τα μέτρα για τις φορολογικές ελαφρύνσεις υπέρ των συνεταιριστικών εταιριών, όπως προβλέπονται από τα άρθρα 10, 11, 12, 13 και 14 του ιταλικού Π.Δ. 601/1973, με τους κανόνες ανταγωνισμού και, ειδικότερα, μπορούν τα μέτρα αυτά να χαρακτηριστούν ως κρατικές ενισχύσεις κατά την έννοια του άρθρου 87 της Συνθήκης ΕΚ, ενόψει ιδίως ενός ανεπαρκούς συστήματος εποπτείας και άρσης των καταχρήσεων δικαιώματος, συστήματος που προβλέπει το Ν.Δ. του προσωρινού αρχηγού του ιταλικού κράτους 1577/1947;
            
         
               2)
            
            
               Εν όψει ειδικότερα του προβλήματος του χαρακτηρισμού των επίμαχων μέτρων φορολογικής ελάφρυνσης ως κρατικών ενισχύσεων, μπορούν τα μέτρα αυτά να θεωρηθούν ότι τελούν σε αναλογία προς τους σκοπούς τους οποίους καλείται να εξυπηρετεί η συνεταιριστική επιχείρηση; Μπορεί η εξακρίβωση της αναλογικότητας να αφορά όχι μόνο το συγκεκριμένο μέτρο, αλλά και το πλεονέκτημα που παρέχεται από το σύνολο των μέτρων και έχει ως συνέπεια να αλλοιώνεται ο ανταγωνισμός;
               Για την απάντηση στα προηγούμενα ερωτήματα πρέπει να ληφθεί υπόψη το γεγονός ότι το σύστημα εποπτείας αποδυναμώθηκε σοβαρά ακόμη περισσότερο με τη μεταρρύθμιση του εταιρικού δικαίου, ιδίως σε σχέση με τους συνεταιρισμούς που έχουν ως κύριο αλλ' όχι αποκλειστικό χαρακτηριστικό την αμοιβαία αλληλεγγύη των μελών, σύμφωνα με τον νόμο 311/2004.
            
         
               3)
            
            
               Ανεξάρτητα από τη δυνατότητα χαρακτηρισμού των εν λόγω μέτρων φορολογικής ελάφρυνσης ως κρατικών ενισχύσεων, μπορεί η χρήση της νομικής μορφής της συνεταιριστικής εταιρίας να θεωρηθεί κατάχρηση δικαιώματος, ακόμη και πέρα από τις περιπτώσεις απάτης ή εικονικότητας, όταν η χρήση αυτή πραγματοποιείται με μοναδικό ή κύριο σκοπό την εξοικονόμηση φόρου;